Úradný vestník L 265 , 19/10/2000 S. 0010 - 0011



Nariadenie Komisie (ES) č. 2311/2000 z 18. októbra 2000, ktorým sa stanovuje zoznam opatrení, na ktoré sa neuplatňuje nariadenie Rady (EHS) č. 4045/89 a ktorým sa ruší rozhodnutie 96/284/ES KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 4045/89 z 21. decembra 1989 o kontrole transakcií, ktoré tvoria súčasť systému financovania záručnou sekciou Európskeho poľnohospodárskeho usmerňovacieho a záručného fondu, vykonávanej členskými štátmi, ktorým sa zároveň ruší smernica 77/435/EHS [1], naposledy zmenené a doplnené nariadením (ES) č. 3235/94 [2], najmä jeho článok 1 ods. 4, keďže: (1) Článok 1 ods. 4 nariadenia (EHS) č. 4045/89 výslovne stanovuje, že Komisia vypracuje zoznam opatrení, na ktoré sa nariadenie neuplatňuje. Je vhodné zahrnúť do takéhoto zoznamu opatrenia, ktoré sa svojou povahou nehodia na následnú kontrolu obchodných dokumentov. (2) By sa mal brať ohľad na opatrenia podľa nariadenia Rady (ES) č. 1257/200 zo 17. mája 1999 o podpore pre vidiecky rozvoj od Európskeho poľnohospodárskeho usmerňovacieho a záručného fondu (EPUZF), ktorým sa zároveň menia a dopĺňajú určité nariadenia [3]. (3) Rozhodnutie Komisie 96/284/ES z 12. apríla 1996, ktoré stanovuje zoznam opatrení, na ktoré sa neuplatňuje nariadenie Rady (EHS) č. 4045/89 [4], by sa malo vzhľadom na určité zmeny v legislatíve spoločenstva zrušiť. (4) Opatrenia ustanovené v tomto nariadení sú v súlade so stanoviskom Výboru fondu, PRIJALA TOTO NARIADENIE: Článok 1 Systém kontrol, stanovený nariadením (EHS) č. 4045/89, sa neuplatňuje na opatrenia vymenované v prílohe tohoto nariadenia. Článok 2 Nariadenie č. 96/284/ES sa týmto ruší. Článok 3 Toto nariadenie sa bude uplatňovať od 1. novembra 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. októbra 2000 Za Komisiu Franz Fischler člen Komisie [1] Ú. v. ES L 388, 30.12.1989, s. 18. [2] Ú. v. ES L 338, 28.12.1994, s. 16. [3] Ú. v. ES L 160, 26.6.1999, s. 80. [4] Ú. v. ES L 107, 30.4.1996, s. 17. -------------------------------------------------- PRÍLOHA OPATRENIA, NA KTORÉ SA NEUPLATŇUJE SYSTÉM KONTROLY PODĽA NARIADENIA (EHS) č. 4045/89 Nariadenie Rady (EHS) č. 1308/70 z 29. júna 1970 o spoločnej organizácii trhu s ľanom a konope (Ú. v. ES L 146, 4.7.1970, s. 1): opatrenia podľa článku 2, pokiaľ sa pomoc vypláca producentovi. Nariadenie Rady (EHS) č. 1442/88 z 24. mája 1988 o poskytovaní prémií za konečné vzdanie sa vinohradníctva ohľadom oblastí pestovania vína pre vinárske roky 1988/89 (Ú. v. ES L 132, 28.5.1988, s. 3). Nariadenie Rady (ES) č. 1493/1999 zo 17. mája 1999 o spoločnej organizácii trhu s vínom (Ú. v. ES L 179, 14.7.1999, s. 1) pre nasledujúce pomoci: - Hlava II, Kapitola II – Prémie za konečné vzdanie sa, - Hlava II, Kapitola III – Reštrukturalizácia a premena. Nariadenie Rady (EHS) z 2078/92 z 30. júna 1992 o produkčných metódach poľnohospodárstva, ktoré sú kompatibilné s požiadavkami na ochranu životného prostredia a zachovanie krajiny (Ú. v. ES L 215, 30.7.1992, s. 85) Nariadenie Rady (EHS) č. 2079/92 z 30. júna 1992, ktoré zavádza programy pomoci spoločenstva v prípade predčasného starobného dôchodku v poľnohospodárstve (Ú. v. ES L 215, 30.7.1992, s. 91). Nariadenie Rady (EHS) č. 2080/92 z 30. júna 1992, ktoré zavádza programy pomoci pre lesnícke opatrenia v poľnohospodárstve (Ú. v. ES L 215, 30.7.1992, s. 96). Nariadenie Rady (ES) č. 1257/1999 zo 17. mája 1999 o podpore vidieckeho rozvoja z Európskeho poľnohospodárskeho usmerňovacieho a garančného fondu (EPUZF) a o zmene a doplnení a zrušení určitých nariadení (Ú. v. ES L 160, 26.6.1999, s. 80): nasledujúce kapitoly: Kapitola IV | —Predčasný odchod do dôchodku | Kapitola V | —Znevýhodnené oblasti a oblasti s environmentálnymi obmedzeniami | Kapitola VI | —Agroenvironmentále opatrenia | Kapitola VIII | —Lesníctvo. | --------------------------------------------------